《阎文振马嵬八景 其三 北原春意》
明代·张宁

东风吹野草，春意忽依依。烧迹绿初满，樵痕青尚微。

雨肥惊发遍，霜重较添稀。为尔增惆怅，飞香欲上衣。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。